39 ára gamli maðurin, Rakhmat Akilov, sum 7. apríl í fjør koyrdi við lastbili inn í eina mannamúgvu á Drottninggatan í Stokkhólmi, váttar seg sekan í yvirganginum. Tað skal hann hava sagt, tá rættarmálið fór av bakkastokki týsdagin fyrrapart, sambært AFP-tíðindastovuni. -Hann játtar seg sekan í yvirgangi, yvirgangsroynd og í roynd at seta nógv menniskju í lívsvanda, sigur sakførarin, Johan Eriksson. Fimm fólk vórðu dripin í álopinum 7. apríl í fjør, og fimtan fólk vórðu særd.